7 Emegbe Yehowa gblɔ na Noa be: “Wò kple wò afe blibo la katã miyi ɖe aɖakaʋu la me, elabena wòe nye ame dzɔdzɔe le ŋkunyeme le dzidzime sia dome.+2 Kplɔ lã siwo katã ŋu kɔ la ɖe sia ɖe fomevi adreadre va gbɔwò,+ atsu kple nɔe;* kple lã siwo katã ŋu mekɔ o la ɖe sia ɖe fomevi eveeve ko, atsu kple nɔe;3 dzifoxe dzodzoewo hã ɖe sia ɖe fomevi adreadre, atsu kple nɔe, ne wo fomeviwo natsi agbe le anyigba blibo la katã dzi.+4 Elabena esusɔ ŋkeke adre ko mana tsi nadza+ ɖe anyigba la dzi ŋkeke blaene kple zã blaene;+ eye matsrɔ̃ nu gbagbe ɖe sia ɖe si mewɔ la ɖa le anyigba la dzi.”+5 Eye Noa wɔ nu siwo katã fe se Yehowa de nɛ la.6 Noa xɔ fe alafa ade esime tsi ɖɔ heɖe anyigba la.+7 Eye Noa kple viaŋutsuwo kple srɔ̃a kpakple viaŋutsuwo srɔ̃wo yi aɖakaʋua me do ŋgɔ na tsiɖɔɖɔ la.+8 Lã siwo katã ŋu kɔ kple lã siwo katã ŋu mekɔ o, dzifoxe dzodzoewo kple lã siwo katã ʋãna le anyigba dzi la,+9 yi ɖe Noa gbɔ le aɖakaʋua me eveeve, atsu kple nɔe, abe ale si tututu Mawu de se na Noa ene.10 Le ŋkeke adre megbe la, tsiɖɔɖɔ la dze egɔme le anyigba la dzi.11 Le Noa fe agbenɔnɔ fe fe alafa adelia me, le ɣleti evelia fe ŋkeke wuiadrelia dzi la, tsi goglo gbanaa la fe tsidzɔfewo katã ŋɔ* gbe ma gbe, eye woʋu dzifowo fe tsigbowo nu.+12 Eye tsi dza ɖe anyigba la dzi bababa ŋkeke blaene kple zã blaene.13 Le ŋkeke ma tututu dzi la, Noa kple viaŋutsuwo, Sem, Ham kple Yafet,+ kple srɔ̃a kpakple viaŋutsu etɔ̃awo srɔ̃wo yi aɖakaʋu la me;+14 woawo kple gbemelãwo katã le wo fomeviwo nu, afemelãwo katã le wo fomeviwo nu, lã siwo katã tana le anyigba dzi le wo fomeviwo nu, kple nu dzodzoewo katã le wo fomeviwo nu; xewo katã kple nuwɔwɔ toaʋalawo katã.15 Eye ŋutilã siwo katã fomevi me agbegbɔgbɔ le la yi Noa gbɔ le aɖakaʋua me eveeve.16 Ŋutilãwo katã fomevi fe atsu kple nɔe yi eme abe ale si tututu Mawu de se nɛ ene. Emegbe Yehowa do ʋɔa ɖe enu.17 Eye tsia yi edzi nɔ ɖɔɖɔm ɖe anyigba la dzi ŋkeke blaene sɔŋ, ale tsia nɔ agbɔ sɔm ɖe edzi eye wòkɔ aɖakaʋu la ɖe dzi boo tso anyigba, eye aɖaka la nɔ tsia ŋgɔ.18 Tsia nɔ ɖɔɖɔm ale gbegbe henɔ agbɔ sɔm ɖe edzi le anyigba la dzi, ke aɖakaʋua ya nɔ tsia ŋgɔ.19 Eye tsia ɖɔ ɖe anyigba la dzi ale gbegbe be, to kɔkɔ siwo katã le dzifo bliboa te la bu ɖe eme.+20 Tsiawo kɔ gbɔ toawo ta abɔklugui wuiatɔ̃,* eye wobu ɖe eme.21 Ale nu gbagbe* siwo katã ʋãna le anyigba dzi, xe dzodzoewo, afemelãwo, gbemelãwo, lã siwo katã nɔa ha me, kple amegbetɔwo katã tsrɔ̃.+22 Nu siwo katã le anyigba fufui dzi, nu sia nu si me agbegbɔgbɔ le, eye wògbɔna toa ŋɔti me la, ku.+23 Ale Mawu tsrɔ̃ nu gbagbe siwo katã le anyigba dzi la ɖa; amegbetɔwo kple lã fɔenewo kple nu gbagbe siwo tana kpakple dzifoxe dzodzoewo siaa. Wotsrɔ̃ wo katã ɖa le anyigba la dzi;+ negbe Noa kple ame siwo le egbɔ le aɖakaʋua me koe tsi agbe.+24 Eye tsia ɖɔ ɖe anyigba la dzi ŋkeke alafa ɖeka blaatɔ̃ sɔŋ.+
ewe_Latn